Трэба сказаць, што Мікашэвічы – гарадок невялікі. У ім жыве прыкладна 14 тысяч чалавек. А наш наступны турыстычны пункт – горад яшчэ меншы, але ягоная гісторыя налічвае 1030 год. Гаворка ідзе пра знакаміты Тураў. Насамрэч статус горада мястэчка атрымала нядаўна. Зараз тут жыве ўсяго 3 тысячы чалавек. Але трэба сказаць, што ў горадзе ёсць і гасцініца, і некалькі кавярняў. Звычайна ў Тураў заязджаюць з нагоды экскурсіі па Піншчыне. Але можна зрабіць гэты маршрут больш разнастайным.